Document ID: 32004R2120

NARIADENIE KOMISIE (ES) č. 2120/2004
z 10. decembra 2004,
ktorým sa mení a dopĺňa nariadenie (ES) č. 2729/2000 ustanovujúce podrobné vykonávacie pravidlá kontroly vo vinárskom sektore
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), najmä na jeho článok 72 ods. 4,
keďže:
(1)
Druhý pododsek článku 11 ods. 2 nariadenia Komisie (ES) č. 2729/2000 (2) určuje minimálny počet vzoriek, ktoré sa odoberú každý rok pre analytickú databanku ustanovenú v článku 10 tohto nariadenia. V dôsledku pristúpenia Českej republiky, Cypru, Maďarska, Malty, Slovinska a Slovenska by sa mal určiť počet vzoriek, ktoré sa z týchto krajín odoberú.
(2)
Článok 12 určuje počet analýz vykonaných Spoločným výskumným strediskom (SVS) vrátane analýz vzoriek z členských štátoch, ktoré na túto analýzu ešte nie sú vybavené. Malo by sa stanoviť prechodné obdobie potrebné na zriadenie a organizáciu príslušných laboratórií pre izotropnú analýzu v týchto členských štátoch.
(3)
Prílohy I, II a III k nariadeniu (ES) č. 2729/2000 uvádzajú presné inštrukcie týkajúce sa spracovávania i analýzy vzoriek a podávania správ o analýze. Vzhľadom na skúsenosti a technický pokrok by sa však uvedené inštrukcie mali aktualizovať.
(4)
Nariadenie (ES) č. 2729/2000 by sa preto malo príslušne zmeniť a doplniť.
(5)
Opatrenia stanovené v tomto nariadení sú v súlade so stanoviskom Riadiaceho výboru pre víno,
PRIJALA TOTO NARIADENIE:
Článok 1
Nariadenie (ES) č. 2729/2000 sa mení a dopĺňa takto:
1.
V článku 11 ods. 2 sa druhý pododsek nahrádza takto:
„Počet vzoriek, ktoré sa odoberú každý rok pre databanku, musí byť minimálne:
-
20 vzoriek z Českej republiky,
-
200 vzoriek z Nemecka,
-
50 vzoriek z Grécka,
-
200 vzoriek zo Španielska,
-
400 vzoriek z Francúzska,
-
400 vzoriek z Talianska,
-
10 vzoriek z Cypru,
-
4 vzorky z Luxemburska,
-
50 vzoriek z Maďarska,
-
4 vzorky z Malty,
-
50 vzoriek z Rakúska,
-
50 vzoriek z Portugalska,
-
20 vzoriek zo Slovinska,
-
15 vzoriek zo Slovenska,
-
4 vzorky zo Spojeného kráľovstva.“
2.
V článku 12 ods. 1 sa prvá veta nahrádza takto:
„V období do 31. júla 2008, až do nadobudnutia príslušného analytického vybavenia, zašlú členské štáty, ktoré produkujú víno a nemajú vybavenie na vykonávanie izotopovej analýzy, svoje vzorky na analýzu do SVS.“
3.
Príloha I sa nahrádza textom prílohy I k tomuto nariadeniu.
4.
Príloha II sa nahrádza textom prílohy II k tomuto nariadeniu.
5.
Príloha III sa nahrádza textom prílohy III k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. decembra 2004

Labels: 7
15
17
6